Haifa

Haifa (hebräisch ‏חיפה‎ Cheifa, arabisch حيفا‎ Ḥayfā) is de gressde Stod vau Noadisrael und mit 272.181 Eihwohna (Stond: 2012) de drittgressde Stod in Israel, noch Jerusalem und Tel Aviv. De Stod gibts scho seit da Antikn, se is iwa 3000 Joa oid. Haifa güt ois de liberalste Stod vau Israel. Haifa liegt aum Middlmeea, aum Obhaung vaum Beag Karmel. In da Stod liegt da gressde Seehofn vau Israel. Gliedarung De Stod geht vau da Meeareshäh bis auf a Häh vau 400 m ü. NN. Des bstimmd de Gliedarung vau Haifa. De untare Stod: Da Hofn, de Industrie und de Wohnviadl vau de Araba De middlare Stod (80–120 Meta iwan Meea): De meistn Gschäfta, Vawoitunga und middlare Wohngebiete De obare Stod: De teiasde Wohngegnd, de bestn Hotels und Restaurants, gaunz om de Uni (400 Meta iwan Meea) De drei Ebenen vau Haifa san mit da Ubaun "Karmelit" vabundn. Es is de aanzige Ubaun vau Israel. Sengswiadigkeitn De gresste Sengswiadigkeit vau da Stod is des Wödzentrum vau da Bahai-Religion, a UNESCO Wödeabe. Im Zentrum vau peasischn Geatn - de Bahai-Religion is in Peasien entstaundn - liegt da Schrein vaum Bab, dea wos a Vualaifa vaum Religionsstifta Bahai gwen is. Da Schrein und de Geatn götn ois Woazeichn vau Haifa. und san aa de wichtigste Touristnattraktion. Partnastädt Galerie Im Netz tour-haifa.co.il TAZ Archiv: Haifa ist anders bahaipictures.com Fotos vau de Baha’í-Geatn in Haifa Beleg